**MA 120 tánctanár**

**Néptánc szakmódszertan záróvizsga tételek**

1. A zenei lüktetésre történő mozdulattípusok tanításának módszertani példái, az alapfokú művészetoktatás előképző, A1,A2 évfolyamain, különös tekintettel a lépés és az ugrás, külön-külön tanítására és ezek összekötésére. Rábai Miklós alkotóművészetének periódusai/Ecseri lakodalmas, Barcsay szertője…/ Koreográfusi szemléletének továbbélése a tanítványok munkásságában és hatása a néptánc pedagógiára./Létai , Náfrádi, Erdélyi, Maácz, Sajti, Molnár Lajos…/
2. Sorolja fel a mozdulatfejlesztési szakaszokat. Hasonlítsa össze a mozgásfejlesztés szakaszai és az életkor szerinti (AMI központi tanterve) tánctanítás közös és eltérő vonásait. Állításait igazolja gyakorlati példákkal. A népi gyermekjátékok 5 különböző játékpéldája alapján mutassa be az életkori szempontok érvényesítését a tanítás és alkalmazás során.
3. Ismertesse a lépés és az ugrás tanításának módszertanii eljárásait, a zenei lüktetés és az “esztam” támaszték időpontjaihoz képest. Olyan gyakorlati példákkal támassza alá, amelyek az alapfokú művészetoktatás továbbképző évfolyamain jelenthetnek meg. 5 különböző játéktípushoz tartozó játékpélda alapján mutassa be a népi játékok alkalmazását a táncelőkészítés során!
4. Mutassa be az alapfokú táncoktatásban módszertanilag alkalmazott 4 fő támasztékszerkezetet. Egy kiválasztott tánctípusban mutassa meg ennek a tanítási metodikáját és a támasztékok variánsaira is hozzon gyakorlati módszertani példákat. A felújított Molnár-technika forgástípusainak valamint a tréning forgásgyakorlat csoportjainak elméleti és gyakorlati ismertetése. A gyakorlatok adott esetben tájegység specifikus beépíthetősége a tanítási módszertanban.
5. Mutassa be a három dialektus verbunkjaira jellemző szerkezeti és motivikai formákat, valamint ezt értelmezze egy táncpéldán keresztül. A tánctípus tanítási módszeréhez is mutasson példákat. A felújított Molnár-technika egyensúlygyakorlati rendszerének pozitívumai a gesztusok kivitelezésének és megjelenítésének tekintetében. Az u.n. 3. koreográfus nemzedék „iskolákhoz szorosan nem köthető” alkotói. Mucsi János, Janek József, Szögi Csaba, Énekes István, Diószegi László, Mihályi Gábor, Horváth Zs.. /Szabadon választott/
6. Mutassa be a Lányi Ágoston Lippentős tanulmányán keresztül, a bukós-mártogatós, valamint a félfordítós motívumokat, helyezze el a dialektusokban, valamint tárja fel a tanítás módszertanában ezek támasztékszerkezeti, ritmikai és zenei illeszkedésbeli, valamint összekapaszkodási jellemzőit. Igazolja állításait konkrét táncpéldákkal és tanítási ötletekkel. A 2. koreográfus nemzedék (Novák, Szigeti, Györgyfalvay, Tímár, Kricskovics és Foltin, vagy-vagy) munkássága. Egy szabadon választott mű elemzése.
7. Magyarázza el, mit jelent a nő kar alatti forgatása a forgós-forgatós-figurázó táncokban. Mutassa be a tanult kétféle kar alatti forgatási típust és azok tanítási módszerét is ismertesse, a kísérőzene lüktetésrendjéhez képest. 5 különböző játéktípushoz tartozó játékpélda alapján mutassa be, a táncelőkészítésen túl a népi játékok milyen pedagógiai feladatok során alkalmazhatók!
8. Mutassa be a sűrű legényesek, a pontozók és a kalotaszegi legényes szerkezeti elemzésén keresztül a motivikai tanítás menetét. Igazolja állításait gyakorlati példákkal is és ezeket hasonlítsa össze eredeti táncfolyamatokkal. 5 különböző játéktípushoz tartozó játékpélda alapján mutassa be, hogy a népi játékok esztétikuma hogyan hat a gyermeki személyiségre.
9. A Művészeti szakgimnáziumok tanterve alapján ismertesse az alapfok ismereteire ráépülő tánctípusok spiralis-teraszos oktatási módszereit. Mutassa be a demonstráló-imitáló modellt és részletezze a pedagógus szerepét, a motiváció fenntartásában. A gyakoroltatás, felidészés, önálló táncalkotás (improvizáció) és a koreográfiai folyamatok megjelenésének céljait is tárja föl. Hogyan hatott a második koreográfus nemzedék munkássága a táncművészet pedagógiájára (pl. Timár, Novák, Kricskovics)
10. Mit jelent a modulrendszerű tananyag szervezés? Mutasson be egy tánctípusra alkalmazott modulórát, kiemelve a készség-képesség fejlesztésének, a differenciálásának és az értékelésnek a lényegi elemeit és funkcióit. A koreográfusok módszertani újításának hatása a néptánc pedagógiájára, ezek összehasonlítása az MTE tanárképzésének módszertanával.

**Szakirodalom:**

Antal László [2002] Néptáncpedagógia Hagyományok Háza Budapest

Fügedi János 2006 A táncnotáció hatása a mozgáskognitív képesség fejlődésére Iskolakultúra, 2006.11.sz.108-122

Fügedi János – Lévai Péter 2005 Három szólóverbunk tanítási módszertana DVD melléklete Magyar Kultúra Kiadó Győr

Fügedi János 2011 Tánc-jel-írás L’Harmattan Kiadó Budapest

Bemutatkozott a Népszínház táncegyüttese. Táncművészet, 1979.4.

Benedek Krisztina: Cibri, cibri… Helyi hagyományok sorozat kötetei – Hagyományok Háza

Dancs Lajos: Kör,kör,ki játszik? Nyíregyháza 1982.

Bakonyi Lászlóné-Ónodi Béla: Szili kút…

Borsai Ilona - Haider Edit - Kovács Edit: Kivirágzott a diófa. Bp. 1977

Borsai Ilona- Haider Edit- Kovács Edit: Bújj, bújj zöld ág…Bp. 1976.

Borsai Ilona-Haider Edit-Kovács Edit: Hajlik a meggyfa… Bp. 1976

Borsai Ilona: Cinege, cinege, kis madár. Bp. 1976

Dienes Gedeon és Fuchs Lívia (szerk.): A színpadi tánc története Magyarországon. Múzsák Kiadó, Bp., 1989

Ertl Péter: Janek József : Vonat. Tánctudományi Tanulmányok 2001-02.

Fügedi, János – Lévai, Péter [2004] Néptáncaink tanítása Az ugrós táncok DVD melléklete Planétás Kiadó Budapest

Fügedi János – Vavrinecz András 2013 Régi Magyar táncstílus: Az ugrós: Antológia L’Harmattan Kiadó /MTA BTK Zenetudományi Intézet

Goddard Blythe Sally 2009 A kiegyensúlyozott gyermek Mozgás és tanulás a korai életévekben Medicina Kiadó Budapest

Fügedi János - Szélpál Bajtai Éva (szerk.) Maácz L’Harmattan Kiadó - MTA BTK Zenetudományi Intézet 2015. Budapest

Foltin Jolán – Siptár Dániel /szerk./ Elmondtuk mi… Biharisok, Tatának. 2011. Budapest

Fuchs Lívia: Változatok egy munkásmozgalmi dalra. Táncművészet, 1980.1.

Galambos Tibor: Molnár István a SZOT és a Budapest Táncegyüttesnél. Táncművészet, 1978.9.

Gágyor József: Megy a gyűrű I-II. Budapest. 1982

Gáspár László [2001] Neveléselmélet Okker Kiadó Budapest

Gundyné Szerényi Andrea: Csíp-csíp, csibőricke Helyi hagyományok sorozat kötetei – Hagyományok Háza Budapest

Herczeg Kata: Az almabáltól a labdacéhig Helyi hagyományok sorozat kötetei – Hagyományok Háza Budapest

Hintalan László: Aranyalma-játékhagyomány. Helyi hagyományok sorozat kötetei – Hagyományok Háza Budapest

Jakabné Zórándi Mária: A „Magyar iskola” a második koreográfus nemzedék. /Doktori disszertáció, SzFM. 2009/ 26-112.o., 125-135.o.

Kerényi György (szerk.): Magyar népzene tára I. Gyermekjátékok. Budapest, 1951.

Kiss Áron: Magyar gyerekjáték gyűjtemény. Holnap Kiadó, Budapest, 2000

Kölln, Andrea [2007] Taneszközök a néptánc oktatásban Szakdolgozat, MTF Budapest

Lányi Ágoston 1962. A lippentős in. Tánctudományi Tanulmányok (szerk.Dienes Gedeon) pp. 99-119

Kővágó Sarolta - Kővágó Zsuzsa A magyar amatőr néptáncmozgalom története Bp.2001

Lázár Katalin: Gyertek, gyertek játszani…I-IV. Budapest

Kővágó Sarolta - Kővágó Zsuzsa Tánctörténeti jegyzet MTF 2016. Budapest

Kővágó Zsuzsa: A Magyar Csupajáték története dokumentumok tükrében, 25-42. o Színháztudományi Szemle 20. Budapest.1986.

Kővágó Zsuzsa: „Próbáltam valahogy megérteni a világot” - Szabó Iván emlékei 1-2. Táncművészet, 1983.12.-1983.1. Budapest

Kővágó Zsuzsa Egy pálya állomásai - A csend relációi Budapesti Horvát Önkormányzat Budapest 1999. p. 19-36.

Lévai Péter [2010] Szökkenjünk, ugráljunk... A sárközi ugrós tánc tanítási módszertana Magyar Kultúra Kiadó Győr

Lévai Péter [2019] A mozdulattípusok és a Magyar néptánc alapmotívumainak tanítási módszertana

Magyar Kultúra Kiadó

Lévai Péter 2006 A néptánc oktatásának lehetséges megújítása Iskolakultúra 2006/11

Lévai Péter 2009 Paradigmaváltás lehetőségei a (nép)táncpedagógia oktatásában Tánctudományi Közlemények 2009/1

Lévai Péter [2016] A sárközi, a keleti palóc és a marossárpataki verbunk tanítási metodikája Magyar Kultúra Kiadó Győr

Lévai Péter [2017] Így kell járni, úgy kell járni… A sárközi friss csárdás tanítási módszertana Magyar Kultúra Kiadó Győr

Maácz László: Kísérlet egy művészportréra: Rábai Miklós 43-72.o Színháztudományi Szemle 20. Budapest1986.

Maácz László: A hatalom mozgásképei 1-2. Táncművészet, 1982.7-8. Budapest

Martin, György [1963] A néptánc megismerésének célja és módszere a táncpedagógusok képzésében. Táncművészeti Értesítő, 1963-64. 50-62. Budapest

Martin, György [1970] Magyar tánctípusok és táncdialektusok Magyar Művelődési Intézet Budapest

Martin György 1985 A mezőségi sűrű magyar Népművelési Intézet Budapest

Martin György – Karsai Zsigmond 1989 Lőrincréve táncai és táncélete MTA Zenetudományi Intézet Budapest

Matyasovszki József: Vásárhelyi László emlékkönyv, Planétás Kiadó 2006. Budapest

Molnár Hajnalka: Molnár István és az avantgárd. Planétás Kiadó 1998 Budapest

Molnár István : Magyar tánctanulási rendszerem ( 1-3 kötet ).Néptáncosok könyvtára sorozat, Múzsák Közművelődési Kiadó 1983. Budapest

Nagy József [2004] A művészeti nevelés fontossága Hogyan tovább 2002/4

Novák Ferenc: Elmondtam én Novák Ferenc…, Tata. Planétás Kiadó 2000. Budapest

Orsovszky István: Terpszikhoré szolgálatában Zalaegerszeg. 2006. 13-44 o.

Ónodi Béla: Molnár-technika alapfokon - oktató DVD. Néptáncosok kellékboltja, 2010. Budapest

Pesovár Ernő: Molnár István köszöntése. Táncművészet, 1978.9. Budapest

Pécsiné Ács Sarolta: Népi gyermekjátékok Kalocsa környékén. Kalocsa

Pignitzkiné Lugos Ilona - Lévai Péter [2014] A tánc és a kreatív mozgás alapjai Magyar Diáksport szövetség Budapest

Povázai Zsuzsa: Szigeti Károly: Magyar verbunk. Tánctudományi Tanulmányok 2003-04. Budapest

Rábai Miklós élő öröksége (szerk.: Pesovár Ernő) Planétás Kiadó 1997. Budapest

Szabó János – Szabó Ágnes: Zsiri Mári, hoppsza Sári Helyi hagyományok sorozat kötetei – Hagyományok Háza

Szapu Magda: Gyermekjátékok. 1996 Kaposvár

Találkozások a tánccal I-IV. Táncművészeti Dokumentumok 1983-88. Budapest

Takács András – Fügedi János 1992 Gömöri népi táncok

Takács András – Fügedi János 2005 A bertóké és társai: Jóka falu hagyományos táncai

Trencsényi, László [2003] A műveltség rendszerszerűsége és az iskolai tantervek Taní-tani 2003. 22-23. Alternatív Közgazdasági Gimnázium Budapest

Zórándi, Mária (szerk.) [2003] Néptáncaink tanítása Az ugrós táncok Planétás Kiadó Budapest

Vajda József: Új hold, fényes nap…Zalaegerszeg, 1988

Fejezetek a magyar színpadi tánc történetéből /filmanyag/